b'\n_START_ARTICLE_\nFaye Njie\n_START_PARAGRAPH_\nFaye Alex Njie (s. 23. marraskuuta 1993) on suomalainen judoka, jolla on my\xc3\xb6s Gambian kansalaisuus. Rio de Janeiron kes\xc3\xa4olympialaisiin h\xc3\xa4n osallistui 73-kiloisten sarjaan Gambian edustajana._NEWLINE_Njie on aikaisemmin edustanut Suomea muun muassa Judon Euroopan Cupissa, kunnes syksyll\xc3\xa4 2014 erosi Suomen judomaajoukkueesta yhdess\xc3\xa4 nyky\xc3\xa4\xc3\xa4n Italiaa edustavan Rene Villanellon kanssa. Taustalla olivat Njien ja Villanellon valmentajien erimielisyydet Suomen judoliiton valmennusryhm\xc3\xa4n kanssa._NEWLINE_Vuoden 2015 All Africa Games -kilpailuissa Njie saavutti hopeaa ja vuotta my\xc3\xb6hemmin h\xc3\xa4n sai paikan 2016 kes\xc3\xa4olympialaisiin Afrikan maanosakiinti\xc3\xb6st\xc3\xa4.'